Sl. vor var ákveðið að búa til ramma í kringum tónskólann og nám barnanna þar . Slíkar reglur hafa aldrei verið til og þótti skólastjóra , deildarstjóra tónskólans , staðgengli skólastjóra og fleiri aðilum mikilvægt að setja niður og búa til reglur sem unnið verður eftir . Eins og aðrar reglur í Djúpavogsskóla verða þær til stöðugrar endurskoðunar en það þarf alltaf að byrja einhvers staðar . Búið er að stofna undirsíðu á heimasíðu grunnskólans sem heitir " Málefni tónskólans . " Þar verða settar inn upplýsingar sem eiga sérstaklega við tónskólann . Hinar nýju reglur , sem samþykktar voru af fræðslu - og jafnréttisnefnd , þann 17. október sl. má finna þar . HDH